කොත්මලේ රම්බොඩ දිය ඇල්ල ආසන්නයේ පිහිටි සංචාරක නිකේතනයක නවාතැන්ගෙන සිටි තරුණයෙකු අද (14) අලුයම සිට අතුරුදන් වී තිබෙනවා.මෙසේ අතුරුදහන් වි ඇත්තේ අනුරාධපුර, විජයමාවත, ඉසුරුපුර ප්‍රදේශයේ පදිංචි 33 හැවිරිදි තරුණයෙක්.ඔහු තම මිතුරන් 8 දෙනෙකු සමග ශ්‍රි පාද වන්දනාවේ ගොස් ඊයේ (13) පස්වරුවේ කොත්මලේ රම්බොඩ දිය ඇල්ල අසල පිහිටි සංචාරක නිකේතනයට පැමිණ තිබෙනවා.මිතුරන් සමග එම සංචාරක නිකේතනයේ උඩු මහලේ ආලින්දයේ මත්පැන් සාදයක් පවත්වා ඇති අතර ඉන් අනතුරුවයි ඔහු අතුරුදහන් වී ඇත්තේ.අද අලුයම එකට පමණ මෙම තරුණයා ආලින්දයෙන් බිමට පැන සංචාරක නිකේතනය ආසන්නයේ පිහිටි රම්බොඩ දිය ඇල්ලේ බැවුම දෙසට දිවයන අයුරු තමන් දුටු බවයි එම සංචාරක හෝටලයේ කලමණාකාරවරයා කියා සිටියේ.අතුරුදන් වි ඇති තරුණයා සොයා කොත්මලේ පොලිසිය සහ පොලිස් විශේෂ කාර්ය බලකායේ නිලධාරින් මෙහෙයුමක් ආරම්භ කර තිබෙනවා.